PATberita | Jakarta – Pomerintah RI Ka Geubuka Lowongan Peugawe Pomerintah Perjanjian Keureuja (PPPK) keu 27 Ribee droe Guree bak sikula Agama nibak thoen 2021 nyoe.
Lagei dilansir berita Kamanag RI, bak uroe Rabu (24/03/2021), Sekjen Kamenag Nizar geupeugah, bahwasajih Kamenag akan geupeugoet seleksi PPPK keu guru sikula agama.
“Nibak Thoen nyoe, na keuh 9.495 formasi PPPK nyang kaleuh geusiapkan keu guru sikula agama. Naekuh guree sikula agama nyan, mantan honorer K-II nyang hana meuteumei ikot seleksi PPPK thon 2019 nyang ka u likot,” geujalas uleh Nizar di Jakarta bak uroe Rabu (24/03/2021).
Selaen nyan Nizar geupagah lom, Kamenag na chiet geusulkan 27.303 formasi PPPK keu guree nyang mengajar bak sikula negeri. Formasi nyoe meusebar bak sikula negeri nyang na di 393 Pomerintah Daerah.
“Jumlah nyoe nakeuh dari 22.927 formasi guree agama Islam, 2.727 guru agama Kristen, 1.207 guru agama khatolik, 403 guru agama Hindu, dan 39 guru agama Buddha,”nyan ban geujalas le Nizar.
Geupeugah lom, saat nyoe Tim Kamenag teungoh geususun soal dan modul tes seleksi PPPK. Pendaftaran jih gereuncanakan geubuka bak buluen Mai- Juni thon nyoe, dan rencana seleksi bak buluen Agos thon 2021 nyoe. (Sumber Kamenag RI)
ace_Latn ace_Latn ace_Latn ace_Latn ace_Latn ace_Latn